Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 310/13/6613	Žiar nad Hronom, 26.9.2013
EEČ : 2-52-159-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	ako zákonný otec maloletého XXXXX, nar. XXXXX a maloletého XXXXX, nar. XXXXX, hoci bol rozsudkom Okresného súdu XXXXX sp. zn. 10 P 37/09 zaviazaný prispievať na ich výživu sumou rovnajúcou sa 30 % zo životného minima mesačne  , na každé dieťa zvlášť, k rukám matky XXXXX, bytom XXXXX, Ulica Tajovského 12/108, od 29.06.2012 do súčasnej doby túto povinnosť bezdôvodne neplnil, čím zapríčinil dlh na výživnom vo výške 748,12 € a tohto konania sa dopustil, hoci bol trestným rozkazom Okresného súdu XXXXX sp. zn. 3T 156/2012, právoplatným dňa 21.12.2012, odsúdený za prečin zanedbania povinnej výživy podľa § 207 ods. 1, ods. 3 písm. a), b) Tr. zák. k podmienečnému trestu odňatia slobody s probačným dohľadom.

lebo zanikla trestnosť činu

Odôvodnenie:
	Uznesením vyšetrovateľa Okresného riaditeľstva PZ XXXXX ČVS:ORP-174/OVK-ZH-2013 zo dňa 17.05.2013 bolo začaté trestné stíhanie  a vznesené obvinenie XXXXX za prečin zanedbania povinnej výživy podľa § 207 ods. 1, ods. 3 písm. c) Tr. zák. na tom skutkovom základe, že ako zákonný otec maloletého XXXXX, nar. XXXXX a maloletého XXXXX, nar. XXXXX, hoci bol rozsudkom Okresného súdu XXXXX sp. zn. 10 P 37/09 zaviazaný prispievať na ich výživu sumou rovnajúcou sa 30 % zo životného minima mesačne  , na každé dieťa zvlášť, k rukám matky XXXXX, bytom XXXXX, Ulica Tajovského 12/108, od 29.06.2012 do začatia trestného stíhania  túto povinnosť bezdôvodne neplnil, čím zapríčinil dlh na výživnom vo výške 533 €  a tohto konania sa dopustil, hoci bol trestným rozkazom Okresného súdu XXXXX sp. zn. 3T 156/2012, právoplatným dňa 21.12.2012, odsúdený za prečin zanedbania povinnej výživy podľa § 207 ods. 1, ods. 3 písm. a), b) Tr. zák. k podmienečnému trestu odňatia slobody s probačným dohľadom.

	V priebehu vyšetrovania sa dlh na výživnom zvýšil do septembra 2013 na sumu 748,12 €. XXXXX sa zdržiava v Českej republike a ku skutku bol vypočutý dňa 04.09.2013 políciou Českej republiky Plzeň. Vo svojej výpovedi uviedol,  že si je vedomý svojej vyživovacej povinnosti na synov Patrika a Samuela, svoju vyživovaciu povinnosť riadne neplnil, pretože nemal trvalé zamestnanie a živil sa brigádami. V súčasnej dobe je schopný uhradiť dlh na výživnom v plnej výške. Následne dňa 12.09.2013 poukázal obv. XXXXX k rukám matky detí XXXXX sumu 800 € a dňa 20.09.2013 uhradil bežné výživné  vo výške 65 €. Svedkyňa a poškodená XXXXX v dodatku svojej výpovedi potvrdila, že obvinený uhradil dlh na výživnom a poukázané sumy prišli na jej účet.
	
	Podľa § 86 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom k tomu, že  obv. XXXXX  dodatočne splnil svoju povinnosť,  uhradil dlh na výživnom v plnej výške a jeho čin nemal trvalo nepriaznivé následky zanikla trestnosť činu, preto bolo potrebné zastaviť trestné stíhanie, ktoré sa proti nemu viedlo.  

	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Reptišová
prokurátorka